

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.13 | 2024. gada 29. augustā |

**26.**

# Par cirsmas izsoli īpašumā “Meža gabali”

1. Ogres novada pašvaldībai piederošajā īpašumā “Meža gabali”, kadastra Nr. 74480020354, zemes vienības kadastra apzīmējums 74480020703, atrodas priežu mežaudze 0,79 ha platībā. Mežaudze sasniegusi ciršanas vecumu. Saskaņā ar Meža likuma 9. panta pirmās daļas 1. punktu galvenās cirtes vecums priedēm ir 101 gads. Īpašums atrodas Ogres novada Jumpravas pagastā.
2. Meža likuma 12. panta pirmā daļa noteic, ka lai uzsāktu koku ciršanu mežā, nepieciešams koku ciršanas apliecinājums. Pašvaldības aģentūra “Tūrisma, sporta un atpūtas kompleksa “Zilie kalni” attīstības aģentūra” Valsts Meža dienestā 2024. gada 15. jūlijā ir saņēmusi ciršanas apliecinājumu Nr. 1687046 koku ciršanai Ogres novada pašvaldības nekustamā īpašuma „Meža gabali”, Jumpravas pagastā, Ogres novadā, kadastra Nr. 74480020354, zemes vienības kadastra apzīmējums 74480020703, meža 2. kvartāla 1. nogabalā 0,79 ha platībā ar koksnes krāju 340 m3.
3. Noklausoties Ogres novada pašvaldības aģentūra “Tūrisma, sporta un atpūtas kompleksa “Zilie kalni” attīstības aģentūra” direktora Aivara Tauriņa ziņojumu par koku ciršanu īpašumā “Meža gabali”, kadastra Nr. 74480020354, un lietderīgās koksnes krāju, konstatēts::
4. saskaņā ar ierakstu Ogres novada zemesgrāmatas nodalījumā īpašuma “Meža gabali”, īpašuma kadastra numurs 74480020354, zemes vienības kadastra apzīmējums 74480020703, kopējā platība 1,6 ha, īpašnieks ir Ogres novada pašvaldība;
5. Ogres novada pašvaldībai nav tehnisku resursu augošu koku ciršanai un koksnes pārstrādei, nepieciešams izsludināt publisku izsoli par koksnes izstrādi un pārdošanu, līdz ar to nepieciešams atsavināt atklātā elektroniskā izsolē piederošo kustamo mantu – cirsmu “Meža gabali”;
6. saskaņā ar IU „Mežs un vējš”, reģistrācijas numurs 41502013142, cirsmas novērtējumu, ir noteikta iegūstamās koksnes nominālā vērtība 16 880,00 EUR (sešpadsmit tūkstoši astoņi simti astoņdesmit *euro* un 00 centi) apmērā;
7. Publiskas personas mantas atsavināšanas likuma (turpmāk – Likums) 6. panta otrā daļa noteic, ka atļauju atsavināt atvasinātas publiskas personas kustamo mantu dod attiecīgās atvasinātās publiskās personas lēmējinstitūcija vai tās noteikta institūcija, 6. panta trešajā daļā noteikts, ka lēmumā par atsavināšanu norāda atsavināšanas veidu. Likuma 8. panta ceturtajā daļā noteikts, ka atsavināšanai paredzētās kustamās mantas novērtēšanu organizē publiska persona, tās iestāde vai kapitālsabiedrība, kuras valdījumā vai turējumā atrodas attiecīgā manta, savukārt, piektā daļa nosaka, ka kustamās mantas novērtēšanas komisijas sastāvu un mantas nosacīto cenu apstiprina institūcija (amatpersona), kuras saskaņā ar likuma nosacījumiem ir tiesīga atļaut attiecīgās mantas atsavināšanu;
8. 2024. gada 4. jūlijā Ogres novada pašvaldības mantas novērtēšanas un izsoles komisija noteica koksnes nosacīto cenu 16 880,00 EUR (sešpadsmit tūkstoši astoņi simti astoņdesmit *euro* un 00 centi) bez pievienotās vērtības nodokļa, ar prognozējamo krājas apjomu 340 m3 (protokols Nr. K.1-2/125);
9. Koksnes atsavināšanas rezultātā Ogres novada pašvaldības aģentūras “Tūrisma, sporta un atpūtas kompleksa “Zilie kalni” attīstības aģentūra” 2024. gada budžetā tiks iegūti papildus ieņēmumi meža atjaunošanas pasākumiem Ogres novada pašvaldības īpašumā esošajos mežos.
10. Pamatojoties uz Pašvaldību likuma 73. panta ceturto daļu, Publiskas personas mantas atsavināšanas likuma 3. panta pirmās daļas 1. punktu, 6. panta otro daļu, 4. panta pirmo daļu, 8. panta piekto daļu, 9. panta trešo daļu, Publiskas personas finanšu līdzekļu un mantas izšķērdēšanas novēršanas likuma 3. pantu,

**balsojot: ar 18 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Ilmārs Zemnieks, Indulis Trapiņš, Jānis Kaijaks, Jānis Siliņš, Pāvels Kotāns, Raivis Ūzuls, Rūdolfs Kudļa, Toms Āboltiņš, Valentīns Špēlis), "Pret" – 2 (Daiga Brante, Santa Ločmele), "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Atsavināt** atklātā elektroniskā izsolē ar augšupejošu soli Ogres novada pašvaldībai piederošo kustamo mantu – cirsmu īpašumā “Meža gabali”, Jumpravas pagastā, Ogres novadā, kadastra Nr. 74480020354, zemes vienības kadastra apzīmējums 74480020703, meža 2. kvartāla 1. nogabalā, kopējā platība 0,79 ha.
2. **Noteikt** atsavināmās cirsmas izsoles sākumcenu **16 880,00 EUR** (sešpadsmit tūkstoši astoņi simti astoņdesmit *euro* un 00 centi).
3. **Uzdot** Ogres novada pašvaldības mantas novērtēšanas un izsoles komisijai apstiprināt cirsmas izsoles noteikumus un rīkot izsoli.
4. **Pilnvarot** Ogres novada pašvaldības aģentūras “Tūrisma, sporta un atpūtas kompleksa “Zilie kalni” attīstības aģentūra” direktoru sagatavot un organizēt pirkuma līguma noslēgšanu ar cirsmas izsoles uzvarētāju.
5. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)